Родбинске везе код Срба

 Срби сматрају родбину једном великом породицом. У њој и најдаљи рођак има своје место и назив. На свадбама се у Србији окупља готово цела родбина, па није необично да на једној свадби буде и четиристо сватова. Познато је да у српском језику постоји знатно већи број назива за рођаке него у многим другим језицима. Ево неких од тих назива:

**стриц** и **стрина** – очев брат и његова жена
**тетка** и **теча (тетак)** – мајчина или очева сестра и њен муж
**ујак** и **ујна** – мајчин брат и његова жена
**свекар** и **свекрва** – мужевљеви родитељи
**таст** и **ташта** – женини родитељи
**зет** – ћеркин или сестрин муж
**снаха (снаја)** – синовљева или братова жена
**девер** – мужевљев брат
**јетрва** – деверова жена
**заова** – мужевљева сестра
**свастика** – женина сестра
**пашеног** – свастикин муж
**шурак** – женин брат
**синовац** и **синовица** – братова деца другом брату

**сестрић** и **сестричина** – сестрина деца њеном брату
**братанац** и **братаница** – братова деца његовој сестри

 Поред великог боја назива за рођаке, постојали су и многи називи за разне степене потомства, односно предака. Неки од тих назива и данас се употребљавају, као што су **баба/деда, прабаба/прадеда** или **чукунбаба/чукундеда**.

**1.** Маркова мајка има брата који се зове Драган и сестру која се зове Ана. Драганова жена зове се Даница, а Анин муж је Дејан.

а) Шта је Драган Марку? \_\_\_\_\_\_\_\_\_\_\_\_\_\_\_\_\_\_\_\_

б) Шта је Даница Марку? \_\_\_\_\_\_\_\_\_\_\_\_\_\_\_\_\_\_\_

в) Шта је Ана Марку? \_\_\_\_\_\_\_\_\_\_\_\_\_\_\_\_\_\_\_\_\_\_

г) Шта је Дејан Марку? \_\_\_\_\_\_\_\_\_\_\_\_\_\_\_\_\_\_\_\_\_

д) Шта је Драган Марковом оцу? \_\_\_\_\_\_\_\_\_\_\_\_\_

ђ) Шта је Марков отац Драгану и Ани? \_\_\_\_\_\_\_\_\_\_\_\_

е) Шта је Ана Марковом оцу? \_\_\_\_\_\_\_\_\_\_\_\_\_\_\_\_\_\_\_\_

ж) Шта је Дејан Марковом оцу? \_\_\_\_\_\_\_\_\_\_\_\_\_\_\_\_\_\_

з) Шта је Даница Марковој мајци? \_\_\_\_\_\_\_\_\_\_\_\_\_\_\_\_

и) Шта је Даница Ани? \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**2.** Марков отац има брата који се зове Зоран. Зоранова жена зове се Марија, а њихова деца су Иван и Сања.

а) Шта је Зоран Марку? \_\_\_\_\_\_\_\_\_\_\_\_\_\_\_\_\_\_\_\_\_

б) Шта је Марко Зорану? \_\_\_\_\_\_\_\_\_\_\_\_\_\_\_\_\_\_\_\_

в) Шта је Марија Марку? \_\_\_\_\_\_\_\_\_\_\_\_\_\_\_\_\_\_\_\_

г) Шта је Зоран Марковој мајци? \_\_\_\_\_\_\_\_\_\_\_\_\_\_

д) Шта је Маркова мајка Зорану? \_\_\_\_\_\_\_\_\_\_\_\_\_\_

ђ) Шта је Иван Марку? \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

е) Шта је Иван Марковом оцу? \_\_\_\_\_\_\_\_\_\_\_\_\_\_\_\_\_\_\_

ж) Шта је Марко Ивановом оцу? \_\_\_\_\_\_\_\_\_\_\_\_\_\_\_\_\_

з) Шта је Марков отац Сањи? \_\_\_\_\_\_\_\_\_\_\_\_\_\_\_\_\_\_\_\_

и) Шта је Марков отац Ивану? \_\_\_\_\_\_\_\_\_\_\_\_\_\_\_\_\_\_\_

**3.** Два оца и два сина пошли су у риболов. Сваки од њих је уловио једну рибу. Зашто су онда кући донели само три рибе?

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**4.** Јеленина мама је Марковој мами мама. Шта је Јелена Марку? \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**5.** Свети Сава је Стефану Немањи био \_\_\_\_\_\_\_\_\_\_\_\_\_\_\_\_\_. Краљ Драгутин је краљу Стефану Дечанском био \_\_\_\_\_\_\_\_\_\_\_\_\_\_\_\_\_\_. Краљ Милутин је цару Душану био \_\_\_\_\_\_\_\_\_\_\_\_\_\_\_\_\_\_\_\_.